Mirandés Raiano

L Mirandés Raiano ye l dialeto de l mirandés más a norte, falado nas aldés de Paradela, Infainç, Custantin, Cicuiro i San Martino. Anque seia un dialeto muito más pequeinho que l mirandés central, ten muitas bariedades regionales de aldé pa aldé.  



Caratelísticas

 L mirandés raiano, alrobés de l central i sendinés, lhei l’artigo defenido “L”, cumo /lu/ i nó /ɐl/ cumo l central i l sendinés.
 Ten algũas palabras çfrentes de ls outros dialetos mirandeses, cumo “más” an lhugar de “mais”, porbando un maior degrau de “pureza”, yá que “mais” ye oureginalmente Galhaico-Pertués, cumpartido cul mirandés por anfluéncia.  (Anque “más” seia dezido por outras aldés de l dialeto central).
 Hai ũa chimpa de l G interbocálico, mormientes an Paradela (eis. Anxugar queda “Anxuar”). Esto tamien acuntece an Sendin.
 L plural de to las palabras femininas queda “-es” i nó “-as”, mormientes an San Martino, esto acuntece tamien ne l Sturiano central i ouriental, i ne l Cantábro, lhénguas armanas de l Mirandés.
 L'ouso de pornomes/determinantes “Esso/Aquesso” i “Esto/Aquesto”, que tamien acuntece an Sendin i algũas aldés de l dialeto central.
 Palatalizaçon de ls /k/ i ls /g/ an “-ico” i “-ingo/inga” (eis. cachico, deimingo, spingarda), mormientes an Paradela.


 Língua Mirandesa - Casa de Trás-os-Montes e Alto Douro de Lisboa